**Kiadó neve**

**Kiadó postai címe**

**Tárgy**: érintetti tiltakozás, személyes adat kezelésének megszüntetése és törlése iránti kérelem

Tisztelt Cím!

A Kiadó neve által kiadott Sajtótermék neve, címe 2017. június 26-án Kis Tódor szerzősége alatt közzétett, "Cikk címe" című cikke címlapképeként, a cikk illusztrációjaként egy személyemről készült, arcképmásomat ábrázoló portrét használ fel és tett közzé (a továbbiakban: Képmásom, ld. 1. sz. melléklet). Képmásom nem képezi tömegfelvétel részét, és Képmásom nem nyilvános közéleti szereplésről készült.

**Arcképmásomnak a** Sajtótermék neve**-t kiadó** Kiadó neve **általi bármiféle célból történő felhasználásához és közzétételéhez kifejezetten és határozottan nem járulok hozzá, és korábban soha nem is járultam hozzá. Arcképmásom bármiféle célból történő felhasználását és közzétételét ezúton kifejezetten és határozottan megtiltom a** Kiadó neve **-nek.**

A polgári törvénykönyvről szóló 2013. évi V. törvény (Ptk.) 2:48. § (1) bekezdése értelmében képmás felhasználásához az érintett személy hozzájárulása szükséges. Tekintettel arra, hogy Képmásom nem tömegfelvétel, és nem nyilvános közéleti szereplésről készült, hozzájárulásom hiányában a Sajtótermék nevearcképmásomat a fentiekben leírtak szerint eddig is törvényellenesen használta fel és jelenleg is törvényellenesen használja [Ptk. 2:48. § (2) bekezdés]. Ezúton **felszólítom** tehát a Sajtótermék neve**-t kiadó** Kiadó neve**-t, hogy Képmásom jogosulatlan felhasználását haladéktalanul szüntesse meg.**

Előadom továbbá, hogy arcképmásom az információ önrendelkezési jogról és az információszabadságról szóló 2011. évi CXII törvény (továbbiakban: Infotv.) 3. § 2. pont értelmében vett személyes adat. **Személyes adataimnak, különösen arcképmásomnak az** Kiadó neve **általi kezeléséhez kifejezetten és határozottan nem járulok hozzá, és korábban soha nem is járultam hozzá**. A nevezett személyes adatok érintettjeként kérem, hogy az Infotv. 14. § c) pontja szerint személyes adataimat **haladéktalanul töröljék, Képmásom mint személyes adat kezelését haladéktalanul szüntessék meg, online közzétett másolatát haladéktalanul tegyék elérhetetlenné**. Az Infotv. 17. § (2) bekezdés b) pontja értelmében **az adatkezelő a személyes adatot törölni köteles, ha ezt az adat érintettje kéri**.

Továbbá előadom, hogy az Infotv. 15. § (1) bekezdése alapján az érintett kérelmére az adatkezelő köteles tájékoztatást adni az általa kezelt, illetőleg az általa megbízott feldolgozó által feldolgozott személyes adatokról, az adatkezeléssel összefüggő tevékenységről, továbbá arról, hogy kik és milyen célból kapják meg illetve kapták meg az adatokat. Kérem tehát, hogy személyes adataim **törlésének megtörténtéről mint az adatkezeléssel összefüggő tevékenységről**, továbbá arról, hogy kik és milyen célból kapják meg illetve kapták meg az adatokat, **postai levélben tájékoztassanak**. Az Infotv. 15.§ (4) bekezdés alapján az adatkezelőnek a kérelem benyújtásától számított legrövidebb idő alatt, legfeljebb azonban 25 napon belül írásban, közérthető formában kell megadnia a tájékoztatást. Az Infotv. 15.§ (5) bekezdés alapján az adatszolgáltatás ingyenes.

Nevem: XXXXXXXXXXX

Postai értesítési címem, amelyen a visszajelzést várom: YYYYYYYYYYYYYYYY [Nem kell, hogy saját cím legyen, lehet például egy ügyvédi iroda neve és címe is]

Kelt: Település, év, hónap, nap

 Üdvözlettel:

 ALÁÍRÁS

 SAJÁT NÉV NYOMTATVA

Melléklet: 1. A Képmásom jogosulatlan felhasználását, kezelését megvalósító cikk másolata
[Ezt ne felejtse el mellékelni!]

[Tétrivevénnyel postázza a kérelmet, a melléklettel együtt!]